《戊午生旦次丁己生旦诗韵》
明代·童冀

去岁三湘把酒卮，洞庭烟浪渺无涯。云山易地怀乡国，风木终天感岁时。

客里交情贫独在，镜中勋业鬓先知。半生旧学皆荒落，只有归心不外驰。

作者简介：浙江金华人，字中州。洪武时征入书馆。与宋濂、姚广孝等相唱和。出为全州教官，官至北平教授。以罪死。有《尚絅斋集》。